Meie teadmised ajaloost on seda lünklikumad, mida kaugemat minevikku vaatleme. Maa sisemuse  uurimisega on samuti - mida sügavamale püüame vaadata, seda vähem infot ja detaile teame. Kuna tuumas valitsevat temperatuuri ja rõhku on laboritingimustes keeruline jäljendada, pakkus tuuma dünaamika aastakümneid huvi vaid Maa magnetismiga tegelevatele teadlastele. Nimelt pärineb ~95 protsenti maapinnal mõõdetavast magnetväljast Maa tuumast. Kuigi siinkohal on oluline ka sisetuuma mõju, paikneb magnetvälja allikas siiski välistuumas, kaasnedes Maa pöörlemisest mõjutatud vedela ainese ringlemisega (nn  dünamoteooria).